                                              NACRT PRIJEDLOGA

Temeljem članka 41. stavak 2. Zakona o predškolskom odgoju i obrazovanju (Narodne novine broj: 10/97., 107/07., 94/13., 98/19., 57/22., 101/23., 145/23., 145/24., 146/25. i 22/26.) i članka 19. Statuta Osnovne škole Katarine Zrinski, Krnjak,  Školski odbor Osnovne škole Katarine Zrinski, Krnjak, na svojoj __. sjednici, održanoj dana ______ godine pod  ___. točkom dnevnog reda, donio je
P R A V I L N I K
O UPISU DJECE U MJEŠOVITO ODGOJNO-OBRAZOVNU SKUPINU

ZA PROVOĐENJE PROGRAMA PREDŠKOLSKOG ODGOJA I OBRAZOVANJA 

PRI OSNOVNOJ ŠKOLI KATARINE ZRINSKI, KRNJAK

I. OPĆE ODREDBE

Članak 1.

Pravilnikom o upisu djece u mješovito odgojno-obrazovnu skupinu za provođenje programa predškolskog odgoja i obrazovanja pri Osnovnoj školi Katarine Zrinski, Krnjak (u nastavku teksta: Pravilnik) uređuje se postupak, uvjeti, kriteriji i način upisa djece te način organiziranja i ostvarivanja programa predškolskog odgoja, obrazovanja, zdravstvene zaštite, prehrane i socijalne skrbi djece rane i predškolske dobi te prava i obveze roditelja/zakonskog skrbnika djece – korisnika usluga, kao i druga pitanja u provedbi programa predškolskog odgoja i obrazovanja pri Osnovnoj školi Katarine Zrinski, Krnjak.
Članak 2.

(1) Pri Osnovnoj školi Katarine Zrinski, Krnjak (u daljnjem tekstu: Škola) za djecu predškolske dobi od navršene treće godine života do polaska u osnovnu školu, ostvaruju se cjelodnevni programi u trajanju od 7 do 10 sati dnevno kroz:  
· redoviti program njege, odgoja, obrazovanja, zdravstvene zaštite i unaprjeđenja  zdravlja djece i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima.
–        program predškole.
(2) Programi iz stavka 1. ovog članka provode se u jednoj mješovitoj odgojno-obrazovnoj skupini tijekom pedagoške godine koja počinje 1. rujna tekuće godine, a završava 31. kolovoza slijedeće godine.
II. JAVNI POZIV I PRAVO NA UPIS DJECE U MJEŠOVITO ODGOJNO OBRAZOVNU-SKUPINU
Članak 3.

(1) Odluku o upisu djece u narednu pedagošku godinu donosi Školski odbor Škole uz suglasnost osnivača.
(2) Upis djece u mješovito odgojno-obrazovnu skupinu iz članka 2. ovog Pravilnika provodi se temeljem Javnog poziva, kojega temeljem odluke iz stavka 1. ovog članka za svaku pedagošku godinu utvrđuje i objavljuje Povjerenstvo za upis.
(3) Javni poziv iz stavka 2. Ovog članka objavljuje se na oglasnoj ploči i mrežnim stranicama Škole te mrežnim stranicama Općine Krnjak.
(4) Rok za podnošenje zahtjeva po javnoj objavi poziva ne može biti kraći od 15 dana od dana objave Javnog poziva odnosno isti mora biti u skladu s rokom utvrđenim od strane Ministarstva znanosti, obrazovanja i mladih.
Članak 4.

Pravo na upis u mješovito odgojno-obrazovnu skupinu iz članka 2. ovog Pravilnika imaju djeca koja su do 31.8. tekuće godine navršila tri godine života te iznimno djeca koja do kraja kalendarske godine u kojoj se vrši upis navrše tri godine života, uz uvjet da u mješovito odgojno-obrazovnoj skupini ostane slobodnih mjesta nakon upisa djece s navršene tri godine života.
Članak 5.
(1) Program predškole obvezan je za svu djecu u godinu dana prije polaska u školu i provodi se 
  neovisno o upisu djece u mješovito odgojno-obrazovnu skupinu.
(2) Za upis djece u program predškole Škola će objaviti poseban javni poziv za upis.

Članak 6.
(1) Pravo na upis u mješovito odgojno-obrazovnu skupinu imaju djeca roditelja/zakonskih skrbnika s prebivalištem odnosno boravištem na području Općine Krnjak, odnosno dijete i roditelji/zakonski skrbnik koji imaju status stranca koji imaju stalan ili privremeni boravak na području Općine Krnjak. 
(2) Ukoliko bude slobodnih mjesta u mješovito odgojno-obrazovnu skupinu mogu se upisati i djeca roditelja/zakonskih skrbnika koji imaju prebivalište izvan područja Općine Krnjak.

III. POVJERENSTVO ZA PROVOĐENJE UPISA
Članak 7.
(1) Povjerenstvo za provođenje upisa imenuje ravnatelj Škole i čine ga:
· stručni suradnik Škole
· viša medicinska sestra

· ravnatelj Škole

(2) Članovi Povjerenstva imenuju se do opoziva.
(3) Član Povjerenstva dužan je čuvati službenu tajnu, osobne i druge povjerljive podatke koje sazna u obavljanju svoje dužnosti.

Članak 8.
(1) Članovi Povjerenstva biraju predsjednika Povjerenstva većinom glasova na prvoj sjednici Povjerenstva.
(2) U slučaju izočnosti predsjednika sjednicu Povjerenstva vodi stariji član.
(3) Povjerenstvo donosi odluke natpolovičnom većinom glasova svih članova javnim glasovanjem.
(4) U iznimnim situacijama sjednica se može sazvati i održati elektroničkim putem te sva pristigla očitovanja čine sastavni dio zapisnika. 

IV. RAD POVJERENSTVA

Članak 9.

(1) Potrebna dokumentacija za upis u mješovito odgojno-obrazovnu skupinu je:
1. Potvrda o OIB-u djeteta,

2. Osobna iskaznica roditelja, a za dijete i roditelje koji imaju status stranca potvrdu o     

      boravištu (ne stariju od 6 mjeseci).

3. Zdravstvena iskaznica djeteta,

4. Dokaz o urednom cijepljenju djeteta (iskaznica imunizacije),

5. Liječnička potvrda pedijatra o zdravstvenom stanju djeteta, 

6. Dokaze o činjenicama iz članka 18. stavka 4. ovog Pravilnika kojima se ostvaruje 
     prednost pri upisu.

(2) Obrada osobnih podataka djeteta i roditelja/zakosnkih skrbnina provodit će se sukladno Općoj uredbi o zaštiti osobnih podataka, a osobni podaci se obrađuju u svrhu upisa djece u mješovito odgojno-obrazovnu skupinu. 
Članak 10.
(1) Roditelji/zakonski skrbnici djeteta, za kojega se prijava podnosi, predaju zahtjev za upis s dokumentacijom iz članka 9. ovog Pravilnika. 
(2) Zahtjev za upis se predaje osobno u tajništvo Škole, elektroničkom poštom ili  putem e-Upisa prema uputi iz javnog poziva.
(3) Sva dokumentacija koju prijavitelj može ishoditi kroz sustav e-Građanin prihvaća se kao važeća za valjanu obradu zahtjeva.

Članak 11.
        O tijeku sjednice Povjerenstvo vodi zapisnik koji mora sadržavati:

· Podatak o vremenu i mjestu sjednice Povjerenstva,

· Podatka o prisutnim članovima Povjerenstva i ostalim prisutnim osobama,

· Podatak o broju slobodnih upisnih mjesta,
· Podatak o broju podnesenih zahtjeva,
· Podatak o vremenu predaje zahtjeva,
· Podatak o dostavljenoj dokumentaciji,
· Podatak o broju ostvarenih bodova.
Članak 12.
(1) Ako postoji sumnja o istinitosti određene dokumentacije Povjerenstvo je dužno provjeriti dokumente kod izdavatelja.
(2) Zahtjeve zaprimljene nakon roka za predaju i nepotpune zahtjeve Povjerenstvo neće razmatrati niti bodovati.

Članak 13.
Povjerenstvo može zahtijevati pisano mišljenje ili pozvati na svoju sjednicu predstavnike institucije čije je mišljenje važno za utvrđivanje broja bodova pojedine prijave.

Članak 14.
(1) Povjerenstvo će za svaki zahtjev utvrditi broj bodova sukladno Pravilniku te u roku do 8 dana od isteka roka za predaju zahtjeva za upise donijeti Prijedlog liste reda prvenstva upisa u mješovito odgojno-obrazhovnu skupinu.
(2) Prijedlog liste reda prvenstva objavit će se na oglasnoj ploči Škole, službenim mrežnim stranicama Škole te službenim mrežnim stranicama Općine Krnjak, koristeći pri tome pseudonimizaciju osobnih podataka djece kako bi se osigurala odgovarajuća razina zaštite njihovih osobnih podataka.
Članak 15.
(1) Prigovor na objavljeni Prijedlog liste može se podnijeti pismenim putem u roku od 8 dana od dana objave Prijedloga Liste.
(2) Prigovor se podnosi Školskom odboru Škole.
(3) Odluku o prigovoru Školski odbor mora donijeti u roku do 8 dana od dana isteka roka za prigovor.
(4) Odluka Školskog odbora je konačna.

Članak 16.
(1) Nakon isteka roka za prigovore i donošenja odluka o prigovorima, Školski odbor će utvrditi Konačnu listu upisa koju objavljuje na oglasnoj ploči Škole, službenim mrežnim stranicama Škole te službenim mrežnim stranicama Općine Krnjak, koristeći pri tome pseudonimizaciju osobnih podataka djece kako bi se osigurala odgovarajuća razina zaštite njihovih osobnih podataka.
(2) Ako se tijekom pedagoške godine pojavi slobodno mjesto u mješovito odgojno-obrazovnoj skupini. Upis se obavlja temeljem Konačne liste prvenstva.

Članak 17.
Nakon provedenih upisa, Povjerenstvo je dužno dostaviti Školskom odboru Škole izvješće o provedenim upisima.

V. KRITERIJ ZA OSTVARIVANJE PREDNOSTI PRI UPISU DJECE

Članak 18.
1. Svako djete rane i predškolske dobi ima pravo upisa u mješovito odgojnu-obrazovnu skupinu za provođenje programa predškolskog odgoja i obrazovanja pri Školi.
2. Za dijete koje je obvezno pohađati predškolu Općina Krnjak dužna je osigurati mjesto u mješovitoj odgojno-obrazovnoj skupini za provođenje programa predškolskog odgoja i obrazovanja pri Školi.
3. Ako se ne mogu upisati sva prijavljena djeca, onda se upisuju temeljem prednosti koja se ostvaruje temeljem bodovne prednosti:
	R.br.
	Opis kriterija
	Broj bodova

	2.
	Djeca roditelja invalida Domovinskog rata
	10

	3.
	Djeca iz obitelji s troje ili više djece
	9

	4.
	Djeca oba zaposlena roditelja
	8

	5.
	Djeca s teškoćama u razvoju i korničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno porpisu kojim se uređuje metodologija vještaćenja
	7

	6.
	Djeca samohranih roditelja
	6

	7.
	Djeca jednoroditeljskih obitelji 
	5

	8..
	Djeca osoba s invaliditetom upisanih u Hrvatski registar osoba s invaliditetom
	4

	9.
	Djeca koja su ostvarila parvo na socijalnu uslugu smještaja u udomiteljskim obiteljima
	3

	10.
	Djeca koja imaju prebivalište ili boravište na području dječjeg vrtića
	2

	11.
	Djeca roditelja koji primaju doplatak za djecu ili roditelja korisnika zajamčene minimalne naknade
	1


(4) Roditelj/zakonski skrbnik dužan je dostaviti dokumentaciju kojom se dokazuje parvo prednosti iz stavka 4. ovog članka.

(5) Ako dvoje ili više djece ostvari jednak broj bodova, prvenstvo upisa ima dijete starije dobi.

VI. UPIS DJECE U MJEŠOVITO ODGOJNO-OBRAZOVNU SKUPINU
Članak 19.
(1) Prije upisa u mješovito odgojno-obrauzovnu skupinu provodi se inicijalni razgovor s djetetom i roditeljem/zakonskim skrbnikom djeteta, odnosno provodi se opažanje djetetova ponašanja I komuniciranja uz nazočnost roditelja/zakosnkog skrbnika, a koje provodi povjerenstvo iz članka 7. ovog Pravilnika. 
(2) Povjerenstvo iz stavka 1. ovog članka donosi prosudbu o uključivanju djece u odgojno-obrazovnu skupinu. 
(3) Upis se smatra zaključenim potpisom ugovora o pružanju i korištenju usluga sa Školom, koji se mora sklopiti najkasnije u roku od 30 dana od dana oglašavanja Konačne liste za upis.
(4) Ugovor iz stavka 3. ovog članka sklapa se do polaska djeteta u školu.
(5) Upisi se mogu provoditi elektroničkim putem.

Članak 20.
(1) Ako nakon provedenog postupka upisa u mješovito odgojno-obrazovnu skupinu ima slobodnih mjesta u mješovito odgojno-obrazovnu skupinu mogu se upisati i djeca koja ne ispunjavaju uvjete iz članka 4. ovog Pravilnika, a sukladno procjeni i zaključku Povjerenstva.
(2) Odluku o upisima na slobodna mjesta tijekom pedagoške godine donosi Povjerenstvo.
(3) Upis djece iz stavka 1. ovog članka vrši se temeljem Liste čekanja koju sastavlja Povjerenstvo za upis temeljem ostvarenih bodova uz uvjet da dijete u trenutku upisa ima navršene tri godine života.
VII. ISPIS DJETETA IZ MJEŠOVITO ODGOJNO-OBRAZOVNE SKUPINE
Članak 21.
(1) Roditelji/zakonski skrbnici mogu ispisati dijete iz mješovito odgojno-obrazovne skupine zahtjevom za ispis. 
(2) Zahtjev je potrebno podnijeti tijekom mjeseca za idući mjesec. 
(3) Prije ispisa roditelj/zakonski skrbnik mora podmiriti sve svoje obveze prema Školi. 
(4) Bez obzira na datum ispisa u tekućem mjesecu, roditelj/zakonski skrbnik plaća punu cijenu usluge za cijeli mjesec.
(5) Škola može ispisati dijete ukoliko se roditelj ne pridržava odredbi Ugovora o korištenju usluga programa.

VIII. ZAVRŠNE ODREDBE

Članak 22.
(1) Ovaj Pravilnik može se mijenjati i dopunjavati na način i u postupku po kojem je donesen.

(2) Autentično tumačenje ovog Pravilnika daje Školski odbor Škole.

(3) Stupanjem na snagu ovog Pravilnika prestaje važiti Pravilnik od 24.05.2024. godine, KLASA:011-03/24-01/09, URBROJ:2133-25-24-2.

(4) Ovaj Pravilnik objavit će se na oglasnoj ploči Škole i stupa na snagu slijedećeg dana nakon dana objave.
KLASA:_____________
URBROJ:____________
Krnjak, ______________                                                     

                                                                                      Predsjednica Školskog odbora
                                                                                      Mateja Petrović
Ovaj Pravilnik objavljen je na oglasnoj ploči Škole dana   _________ godine.
                                                                                      Ravnateljica
                                                                                      Helena Krvarić, univ.mag.prim.educ.
1

